जनकपुर–भिठ्ठामोड सडक संयुक्त सङ्घर्ष समितिले गत नौ दिनदेखि महोत्तरीको पिपरा बजारमा जारी गरेको आमरण अनसन आजबाट फिर्ता लिएका छन् । आदोलनकारीहरुका मागप्रति ध्यानकर्षण भएको र त्यसअनुरुप गर्न सरकार तयार रहेको भन्दै भौतिक पूर्वाधार तथा यातायात मन्त्रालयले जारी गरेको विज्ञप्तिलाई महोत्तरीका प्रमुख जिल्ला अधिकारी वीरेन्द्र यादवले वाचन गरेपछि पिपरा निवासी ९१ वर्षीय अनुरुद्र मिश्रले जुस खुवाएर अनसन तोडाएका छन् ।
